**Изх. № 16776/06.11.2018 г.**

**УТВЪРЖДАВАМ:**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО-ПОЧИВНО ДЕЛО”**

 **ВАЛЕРИ СТОЯНОВ**

**Д О К Л А Д**

от дейността на комисията, назначена със Заповед № 1324/25.10.2018 г., на изпълнителния директор на ИА “Военни клубове и военно-почивно дело” за разглеждане, оценка и класиране на офертите в процедура публично състезание за възлагане на обществена поръчка с предмет **“Обслужване на социална кухня към Министерство в град Варна”**, открита с Решение 13972/01.10.2018 г., на изпълнителния директор на ИА „Военни клубове и военно-почивно дело“.

**УВАЖАЕМИ ГОСПОДИН ИЗПЪЛНИТЕЛЕН ДИРЕКТОР,**

В изпълнение на Ваша Заповед № 1324/25.10.2018 г., назначената комисия в състав:

**Председател**: Диана Ташева – главен експерт в отдел „Обществени поръчки”;

 **Членове**: 1. Ружа Савова – главен експерт в отдел „Военни клубове и социални дейности“, главна дирекция „Военно-почивно дело и военни клубове“,

 2. Биляна Ангелова – главен експерт в отдел „Счетоводство“, дирекция „Финанси“,

в съответствие с изискванията на възложителя, посочени в Решение № 13972/01.10.2018 г. и Обявление с изх. № 13973/01.10.2018 г. се събра да разгледа и оцени постъпилите оферти.

За работата си комисията е съставила и подписала един Протокол № 1 с изх. № 16506/01.11.2018 година.

Заседанието за отваряне на подадените оферти беше открито на 25.10.2018 г. в 14:00 ч. Председателят на комисията обяви, че с протокол 25.10.2018 г. е получил от отдел „Административно обслужване, канцелария и архив” 1 (една) оферта, подадена от следният участник:

|  |  |  |
| --- | --- | --- |
| **№** | **Вх. №/дата** | **Име на участника** |
| **1.** | **Вх. № 13817/23.10.2018 г. в 14:41 ч.** | **„ЗАЛИВА 47 – СП“ АД** |

На заседанието не присъстваха лица по чл. 54, ал. 2 от ППЗОП.

В обявлението за обществената поръчка е посочено, че на основание чл. 104, ал. 2 от ЗОП, оценката на техническите и ценовите предложения на участниците ще се извърши преди разглеждане на документите за съответствие с критериите за подбор. В тази връзка, комисията пристъпи към отваряне на офертата и оповести съдържанието, включително ценовото предложение на участника:

1. Комисията отвори офертата на **„ЗАЛИВА 47 - СП“ АД** и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Председателят и всички членове на комисията подписаха техническото и ценово предложение на участника и председателя оповести следното:

Участникът **„ЗАЛИВА 47 - СП“ АД** е предложил:

1. цена за 1 (един) човек за 1 (един) обяд - 2,92 (два и 0,92) лева без ДДС, съответно 3,50 (три и 0,50) лева с ДДС;

2. цена за 1 (един) човек за 1(един) празничен обяд - 3,75 (три и 0,75) лева без ДДС, съответно 4,50 (четири и 0,50) лева с ДДС.

След отваряне на подадената оферта за участие и извършването на предвидените в чл. 61, т. 1 и т. 2 от ППЗОП действия, приключи публичната част от заседанието на комисията. В съответствие с чл. 51, ал. 4, т. 1 от ППЗОП, председателят свика следващото заседание на комисията на 01.11.2018 г.

На свое закрито заседание проведено на 01.11.2018 г. в 10:00 часа, определената със Заповед № 1324/25.10.2018 г. комисия продължи своята работа по разглеждане на представените оферти.

На основание чл. 61, т. 3 от ППЗОП комисията пристъпи към разглеждане на техническите и ценови предложения на участниците и оценяване съгласно избрания критерий за подбор:

**1.** Техническото предложение за изпълнение на поръчката на „**ЗАЛИВА 47 – СП“ АД** е изготвено съгласно изискванията на Възложителя.

Съгласно чл. 61, т. 3 във връзка с чл. 61, т. 7 от ППЗОП, комисията извърши оценка на офертите по критерия „най-ниска цена“, както следва:

**1-во място:**

 **„ЗАЛИВА 47 – СП“ АД**, предложил e:

1. цена за 1 (един) човек за 1 (един) обяд - 2,92 (два и 0,92) лева без ДДС, съответно 3,50 (три и 0,50) лева с ДДС;

2. цена за 1 (един) човек за 1(един) празничен обяд - 3,75 (три и 0,75) лева без ДДС, съответно 4,50 (четири и 0,50) лева с ДДС.

**V.** На основание чл. 61, т. 4 от ППЗОП комисията пристъпи към разглеждане на документите, свързани с личното състояние и критериите за подбор на участниците в низходящ ред, спрямо получените оценки.

**По офертата на „ЗАЛИВА 47 – СП“ АД вх. № 13817/23.10.2018 г.:**

При извършената проверка комисията установи, че участникът е представил ЕЕДОП, със следното съдържание:

1. В част IV “Критерии за подбор“, буква „В“ от представеният от участника единен европейски документ за обществени поръчки (ЕЕДОП) е посочено, че през последните 3 (три) години е изпълнил следните услуги:

- От 21.03.2013 г. до 09.05.2018 г.- приготвяне на храни и напитки за редовно столово хранене на студентите, служителите и гости на Учебен блок № 2 на ИУ – Варна (за обяд и вечеря – пет дни в седмицата) и осигуряване на корпоративен кетъринг;

- От 03.10.2014 г. до 03.10.2018 г. – приготване и раздаване на готова храна за ежедневно хранене на военнослужещи, курсанти, зачислени на храна длъжности лица от ВВМУ „Н. Й. Вапцаров“, три пъти на ден при уточнен вид, количество, енергийни стойности и стойности на храноден, съгласно МЗ № ОХ-482/30.07.2010 г., изменена с МЗ № ОХ-88/22.11.2011 г. и хранене срещу заплащане на цивилни служители и студенти за обяд.

 При декларираните дейности иденитични и сходни с предмета на поръчката не е посочена информация за заложения минимум 12 500 (дванадесет хиляди и петстотин) броя обяди/вечери включващи минимум приготваяне и доставяне на ястия за едно лице, изискване посочено в Раздел II. Изисквания към участниците“ под т. 2, буква „Б“ – „Изисквания към технически и професионални способности“ от документацията за участие, както и в т. 1 на Раздел III.1.3) Технчески и професионални възможности от обявлението за обществената поръчка.

***В тази връзка, комисията реши да уведоми участника, че в срок до 5 работни дни от получаването на настоящия протокол, може да представи на комисията нов ЕЕДОП и/или други документи, които съдържат променена и/или допълнена информация.***

***Допълнително представената документация може да обхваща и факти, които са настъпили след крайния срок за получаване на офертите за участие.***

На 06.11.2018 г. от 11.00 часа, комисията, назначена със Заповед № 1324/25.10.2018 г. на изпълнителния директор на ИА “Военни клубове и военно-почивно дело се събра със задача да разгледа допълнително представените документи от участник в процедура – публично състезание за възлагане на обществена поръчка с предмет: **“Обслужване на социална кухня към Министерство на отбраната в град Варна“.**

Председателят на комисията провери състава на присъстващите и след като установи, че присъстват всички членове на комисията откри заседанието. На основание чл. 54, ал. 12 от Правилника за прилагане на закона за обществените поръчки (ППЗОП), комисията пристъпи към разглеждане на допълнително представените документи, относно съответствието на участника с изискванията към личното състояние и критериите за подбор в публично състезание за възлагане на обществена поръчка с предмет: **“Обслужване на социална кухня към Министерство на отбраната в град Варна”.**

Констатирано бе, че в определения срок са постъпили допълнително информация и документи, както следва:

|  |  |  |
| --- | --- | --- |
| **№** | **Вх. №/дата** | **Име на участника** |
| **1.** | **Вх. №** 14417/02.11.2018 г. | **„ЗАЛИВА 47 – СП“ АД** |

Комисията пристъпи към разглеждане на допълнително представените документи, както следва:

От представената допълнителна документация е видно, че „ЗАЛИВА 47 - СП“ АД отговаря на изискването да са изпълнили дейности с предмет и обем, идентични или сходни с тези на поръчката, през последните 3 (три) години (считано от датата на подаване на офертата) и заложения от Възложителя минумим от 12 500 (дванадесет хиляди и петстотин) броя обяди/вечери, приготвяне и доставяне на ястия за едно лице, изискване по раздел II. „Изисквания към участниците“ от документацията за участие.

В представените докумнти (рефернции) фирмата е представила доказателства за следното:

1. В Икономически университет в град Варна - ежедневно са обслужвани около 600-800 студенти, преподаватели и служители, на които е предлагана закуска, обяд и вечеря;

2. Във ВВМУ „Н. Й. Вапцаров“ – град Варна – е организирано хранене на над 600 студунти и курсанти три пъти на ден.

 Участникет е посочил информация, която отговаря и надхвърля заложения минимум за над 12 500 (десет хиляди) броя обяда/вечери (един обяд/вечеря включва минимум приготвяне и доставяне на ястия за едно лице).

На основание чл. 61, т. 3 от ППЗОП, комисията пристъпи към класиране на участниците, както следва:

**1-во място:**

 **„ЗАЛИВА 47 - СП“ АД**, предложил e:

1. цена за 1 (един) човек за 1 (един) обяд - 2,92 (два и 0,92) лева без ДДС, съответно 3,50 (три и 0,50) лева с ДДС.

Комисията се проведе в (три) заседания - на 25.10.2018 г., 01.11.2018 г. и 06.11.2018 г. за разглеждане и оценка на получените оферти.

Настоящият доклад, се изготви и подписа на основание чл. 60, ал. 1 от ППЗОП и заедно с цялата документация по процедурата се предава на Възложителя.

**Председател:**

 **/П/** /Диана Ташева/

**Членове:**1. **/П/** /Ружа Савова/

 2. **/П/** /Биляна Ангелова/